Eukaliptas

Eukaliptas (Eucalyptus) – magnolijūnų (Magnoliophyta) skyriaus, mirtinių (Myrtaceae) šeimos augalų gentis. Paplitimas Paplitę daugiausiai Australijos žemyne ir dominuoja jos floroje. Medžiai prisitaikę augti įvairiomis sąlygomis: drėgnuose tropiniuose miškuose, savanose ir net pusdykumėse. Beveik visos eukaliptų rūšys kilusios iš Australijos, tik mažas jų skaičius aptinkamas gretimose Australijos žemynui srytise – Papua saloje, Indonezijos rytų dalyje ir viena rūšis – Eucalyptus deglupta Filipinų salose. 15 eukaliptų rūšių yra už Australijos ribų ir tik 9 jų rūšys neaptinkamos Australijoje. Eukaliptai kultivuojami atogrąžų ir subtropikų klimato juostose, įskaitant Europos, Šiaurės Amerikos, Pietų Amerikos, Afrikos žemynus, tarp jų Viduržemio jūros baseine, vidurio rytuose, Kinijoje, Indostane. Matmenys Eukaliptų genčiai priklauso nemažai medžių rūšių, kurios yra vienos tarp aukščiausių planetoje (žiūrėti čia). Medžio aukštis priklauso nuo drėgmės kiekio. Ten, kur iškrinta daugiau kritulių, auga labai aukšti eukaliptai iki 80-100 m, o aukščiausi gali siekti net 140 m, o kamieno skersmuo neretai būna 8-9 m. Dabar žinomas augantis aukščiausias karališkasis eukaliptas yra 99,6 m aukščio. Eukaliptų šaknys į žemę įsiskverbia iki 30 m. Jie auga 10 kartų greičiau nei ąžuolai – per ketverius metus užauga beveik iki 12 m aukščio. Išauga kaip krūmai, krūmedžiai ir medžiai. Eukaliptai skirstomi į keturias aukščio kategorijas: Žemaūgiai – iki 10 m: Eucalyptus spathulata, Eucalyptus angustissima, Eucalyptus forrestiana, Eucalyptus platypus, Eucalyptus multicaulis; Vidutinio aukščio – 10–30 m: Eucalyptus salubris, Eucalyptus melliodora, Eucalyptus melanoxylon, Eucalyptus volcanica, Eucalyptus nova-anglica; Aukšti – 30–60 m: dvokieji eukaliptai, Eucalyptus camaldulensis, Eucalyptus rudderi, Eucalyptus marginata, Eucalyptus macrorhyncha; Labai aukšti – virš 60 m: Prie jų priskiriami karališkieji eukaliptai, rutuliniai eukaliptai, atvašiniai eukaliptai, vyteliniai eukaliptai, kalniniai eukaliptai ir kiti. Morfologija Lapai labai ilgi ir plokšti, turi kietą dangą, kuri sumažina vandens garavimą. Dieną lapai briauna atsigręžia į Saulę ir beveik neužstoja šviesos. Amžius Įprastai eukaliptai gyvena iki 400–500 metų, nors dėl dažnai pasitaikančių Australijos žemyne miškų ir krūmynų gaisrų, daugelis jų išgyvena iki 200 metų. Eukaliptų kiti faktai Pagal eukaliptus tyrinėjusių mokslininkų išvadas, šios genties medžiai šaknimis gali absorbuoti aukso daleles ir jas pritraukti iki lapų Pavadinimas Graikų kalba „Eukalipt“ reiškia – stebuklingas augalas. Lotynų kalba turi šiuos sinonimus: Aromadendrum W.Anderson ex R.Br., 1810 Eudesmia R.Br., 1814 Symphyomyrtus Schauer in J.G.C.Lehmann, 1844 Atspariausios šalčiui eukaliptų rūšys Žemiau nurodytos rūšys gali atlaikyti nuo -17,8 °C iki -28,9 °C šaltį: Eucalyptus gunnii; Eucalyptus lacrimans; Eucalyptus neglecta; Eucalyptus parvula; Eucalyptus pauciflora ssp. debeuzevillei; Eucalyptus pauciflora ssp. niphophila; Eukaliptų genties rūšys Pasaulyje yra 740-753 eukaliptų genties rūšys. Kai kurios rūšys pateiktos žemiau, o pilnas eukaliptų genties rūšių sąrašas čia: Eucalyptus astringens – Aitrusis eukaliptas; Eucalyptus botryoides – Kekinis eukaliptas; Eucalyptus bridgesiana – Obuolinis eukaliptas; Eucalyptus camaldulensis – Rausvasis eukaliptas; Eucalyptus crebra – Kūginis eukaliptas; Eucalyptus deglupta – Vaivorykštinis eukaliptas; Eucalyptus delegatensis – Kalninis eukaliptas; Eucalyptus diversicolor – Spalvingasis eukaliptas; Eucalyptus drepanophylla – Lenktalapis eukaliptas; Eucalyptus globulus – Rutulinis eukaliptas; Eucalyptus grandis – Didysis eukaliptas; Eucalyptus leucoxylon – Blyškusis eukaliptas; Eucalyptus macrorhyncha – Snapuotasis eukaliptas; Eucalyptus marginata – Kraštuotasis eukaliptas; Eucalyptus melliodora – Medingasis eukaliptas; Eucalyptus nitens – Žvilgusis eukaliptas; Eucalyptus obliqua – Atvašinis eukaliptas; Eucalyptus ovata – Bukalapis eukaliptas; Eucalyptus regnans – Karališkasis eukaliptas; Eucalyptus rudis – Dykuminis eukaliptas; Eucalyptus sideroxylon – Geležinis eukaliptas; Eucalyptus tereticornis – Dvokusis eukaliptas; Eucalyptus viminalis – Vytelinis eukaliptas; Taip pat skaityti Eukaliptų genties rūšys Angoforos (Angophora) Šaltiniai Nuorodos theplantlist.org / Eucalyptus, Anglų k. git-forestry.com / Eucalyptologics, Anglų k. anbg.gov.au / Eucalypts for Cold Climates, Anglų k. google.co.uk / Eucalyptus